26/03/2014 | Administración LocalMunicipal
Padrón
Anuncio de modificación dos membros da Xunta de Goberno Local

En cumprimento do establecido no artigos 46 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 164/2014, do 17 de marzo: Primeiro. Con motivo do pacto de goberno que acadaron no seu día os grupos municipais do Partido Popular e do Partido Galeguista Demócrta, por Resolución do Alcalde número 374/2012, do 13 de xuño, acordouse nomear ás e aos seguintes concelleiros e concelleiras membros da Xunta de Goberno Local do Concello de Padrón: - DON MISAEL GUIZADO ALCOLADO. - DONA DELPHINE BANEGA SABEL. - DON RICARDO HECTOR ALEJANDRO RAMON DJELLOUL TAQUICHIRI. - DON DEMOFILO CAMPANALS DELEYTO. Segundo. O anterior acordo fíxose público no Boletín Oficial da Provincia da Coruña número 119 do 25 de xuño do 2012. Terceiro. No día de hoxe, 17 de marzo do 2014, os concelleiros do grupo político municipal do Partido Galeguista Demócrata presentan escrito no que expoñen a súa vontade de romper o pacto de goberno e, en consecuencia, formulan a súa renuncia a todos os cargos, delegacións e integración na Comisión Municipal de Coordinación. Primeiro. Considerando que de acordo ao establecido no artigo 20.1. da Lei 7/1985, do 2 de abril, reguladora das bases réximen local (LBRL), a Xunta de Goberno Local é un órgano necesario nos Municipios cunha poboación superior aos 5.000 habitantes. Segundo. Considerando que corresponde ao Alcalde o nomeamento dos membros da Xunta de Goberno Local segundo o recollido nos artigos 23 da LBRL e 35, 112 e 113 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF) e 49º do Regulamento orgánico do Concello publicado no Boletín Oficial da Provincia número 27 do 3 de febreiro de 1998, coa modificación publicada no Boletín Oficial da Provincia número 293º, do 21 de decembro de 2007, Primeiro. Modificar os membros da Xunta de Goberno Local do Concello de Padrón que, a partir da data da presente resolución, quedará integrada polas concelleira e concelleiros seguintes: - DON MISAEL GUIZADO ALCOLADO. - DONA DELPHINE BANEGA SABEL. - DONA HERCILIA TAVARES CACHADA. - DON TARIQ UGUET SURCEL. Segundo. Ordenar a publicación da presente resolución no Boletín Oficial da Provincia da Coruña e notificala ás e aos interesados, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que a ditou, no prazo dun mes contado a desde o día seguinte ao de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo correspondente no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar o presente acordo aos diferentes servizos municipais e dar conta do mesmo ao Pleno da Corporación Municipal na primeira sesión ordinaria que se convoque.>> Padrón, 17 de marzo do 2014 O Alcalde Asdo. Antonio Fernández Angueira